พอดีแม่ติดเชื้อไข้หวัดใหญ่สายพันธุ์ A พักรักษาตัวที่โรงพยาบาล ให้ทานยา Oseltamivir อาการโดยรวมดีขึ้น ไข้ลด ให้กลับมาทานต่อที่บ้านจนครบ แต่แม่ยังมีอาการคลื่นไส้ แต่ไม่อาเจียน ทานอาหารยังไม่ค่อยได้ คุณบอกว่าน่าจะเป็นผลข้างเคียงจากยา ให้ยาแก้คลื่นไส้มาทาน แต่ก็ไม่ค่อยดีขึ้น ผมรบกวนสอบถามว่า อาการที่แม่เป็น ถ้าเราทานยาจนครบแล้ว อาการจะค่อยๆ ดีขึ้นไหมครับ
สวัสดีค่ะ Oseltamivir (โอเซลทามิเวียร์) คือ ยาต้านไวรัสชนิดหนึ่ง มีหน้าที่ยับยั้งการทำงานของเชื้อไวรัสไข้หวัดใหญ่สายพันธุ์ A และสายพันธุ์ B โดยต้องรับประทานยาภายใน 48 ชั่วโมง หลังจากมีอาการของไข้หวัดใหญ่ ควรปฏิบัติตามแพทย์สั่งและฉลากยาอย่างเคร่งครัดผลข้างเคียงจากยาเช่น อาการแพ้ที่ผิวหนังอย่างรุนแรง อาการข้างเคียงต่อระบบประสาท เช่น เพ้อ เห็นภาพหลอน พฤติกรรมที่เปลี่ยนแปลงไป อาการทางระบบทางเดินอาหารเช่นคลื่นไส้ อาเจียน ถ่ายเหลว เป็นต้น ซึ่งอาการดังกล่าวหากไม่ใช่อาการรุนแรง แพทย์มักจะไม่หยุดยา oseltamivir แต่จะให้ยาเพื่อควบคุมอาการเหล่านั้นแทน และอาการก็จะสามารถหายได้เอง เมื่อทานยาจนครบ ยาออกฤทธิ์รักษาโรคแล้วและถูกขับออกจากร่างกายไปได้อ่านเพิ่มเติม